Ai 28 di
Zenâr i deputâts de Assemblee francese a àn votât a grande
maiorance la propueste di leç costituzionâl che e à di puartâ ae
ratifiche de Cjarte europeane des lenghis regjonâls o minoritariis.
Il test al à vût 361 vôts a pro, 149 contraris e 19 astensions.
Plui in detai, la propueste e à cjatât la poie di cuasi ducj i
deputâts socialiscj e di plui de metât di chei dal Çampe
Democratiche e Republicane; inte aree di centri diestre la UDI e à
votât a pro, intant che la maiorance de UMP e à votât cuintri (no
però i deputâts bretons e alsazians di chest partît); il no al
test al è rivât ancje dai deputâts de estreme diestre. Cumò al
covente che almancul i trê cuints dal Senât a votin la propueste di
leç, prime che il president francês al puedi ratificâ la Cjarte.
Al jere stât il stes François Hollande a prometi intant de campagne
eletorâl che al varès fat chest pas, intant che nancje doi mês
indaûr la promesse e jere stade rignuvide dal prin ministri
Jean-Marc Ayrault intant de sô visite in Bretagne.
Font:
Libération, 28/01/14; Agence Bretagne Presse, 29/01/14; Jornalet,
29/01/14
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn fra_Latn unk